Elsie Maud Wakefield

Elsie Maud Wakefield (Birmingham, 1886 – 1972 )  naturalista, irakasle, mikologo eta fitopatologo ingelesa izan zen, espezie berri asko deskribatu zituena

 Biografia 
Birminghamen jaio zen 1886an.

Aita zientzia irakaslea zeukan.

Ikasketak Swansea High School for Girls neskentzako bigarren hezkuntzako eskolan eta unibertsitate ikasketak Oxfordeko Somerville Collegeean egin zituen, non botanikan graduatu zen ohoreekin.

Ondoren, Municheko Karl von Tubeuf irakaslearekin aztertu zituen onddo handienak eta han, alemanieraz, argitaratu zuen bere lehen lana.

 Lana 
Britainia Handira 1910ean itzuli zen eta Kewko Errege Lorategi Botanikoko George Massee mikologia eta kriptogamen sailburuaren laguntzaile bezala lanean hasi zen. Sailburua erretiratzean, Wakefield bihurtu zen mikologia sailburu 1915ean, eta sailburu izatera iritsi zen lehen emakumea izan zen.

1920an, dirulaguntza baten bidez, mikologia ikerketak egitera joan zen Karibeko irletara.

Itzuli zenetik Kew Gardensen egin zuen lan, 1951n erretiroa hartu zuen arte, onddo britainiar eta tropikalekin lan egiten aritu zen (batez ere, kortizioideoak eta tomentelak) eta landareen patologiari buruz. Dr. R.W.G. Dennis 1944an bere laguntzaile bihurtu zen eta Wakefield erretiratzean, mikologia sailburu bihurtu zen ere.

Guztira ia 100 artikulu argitaratu zituen onddoei eta landareen patologiari buruz, eta bi landa gida britainiar onddo handiei buruz. Espezie berri asko deskribatu zituen mundu mailan.

 Argitalpen hautatuak 

 Artikuluak 

 Wakefield, E.M. 1912. Nigerian Fungi. Kew bulletin of miscellaneous information 1912: 141 – 144.

 Cotton, A.D.; Wakefield, E.M. 1919. A revision of the British Clavariae. Trans. of the British Mycological Soc. 6: 164-198.

 Wakefield, E.M. 1921. Mosaic diseases of plants. West Indian Bulletin 18: 197-206.

 Buddin, W. & Wakefield, E.M. 1927. Studies on Rhizoctonia crocorum and Helicobasidium purpureum. Trans. of the British Mycological Soc. 12: 116-140.

 Wakefield, E.M.; Dennis, R.W.G. 1950. Common British fungi. Londres: Gawthorn

 Wakefield, E.M. 1954. The observers' book of common fungi. Londres: Warne

 Wakefield, E.M. 1969. Tomentelloideae in the British Isles. Trans. of the British Mycological Soc. 53: 161-206.

 Liburuak 

 1954. The Observer's book of Common Fungi, &c. Ed. Warne & Co. Ltd. 118 pp.

 Ohoreak 

 1929: British Mycological Society edo Elkarte Mikologiko Britainiarreko presidentea bihurtu zen.

 1950: Inperio Britainiarreko Ordenako kideaBlackwell, E.M. 1973. Obituary: Elsie M. Wakefield. Trans. of the British Mycological Soc. 60: 167-174Ainsworth, G.C. 1996. Brief biographies of British mycologists. Stourbridge: British Mycological Soc.

 Eponimoak 
Onddo generoak:

 Wakefieldia

 Wakefieldiomyces

Espezieak:http://www.indexfungorum.org/Names/Names.asp Index Fungorum

 Aleurodiscus wakefieldiae
 Amaurodon wakefieldiae
 Brachysporium wakefieldiae
 Crepidotus wakefieldiae
 Hypochnicium wakefieldiae
 Poria wakefieldiae
 Postia wakefieldiae

 Erreferentziak 

 Kanpo estekak 
«Wakef.» laburdura erabiltzen da Elsie Maud Wakefield espezien deskribapenean eta sailkapen zientifikoan autoritate moduan izendatzeko, IPNIren arabera.